cyanic-selkie/wikianc huggingface dataset:
Philip Roth
Elämä ja teokset
Roth kuvasi teoksissaan juutalaisten elämää sodanjälkeisessä Amerikassa, ja tapahtumapaikkana on usein Newarkin juutalaisyhteisön asuinseudut. Ensimmäisestä kirjastaan, novellikokoelmasta Hyvästi, Columbus (Goodbye, Columbus, 1959), hän sai National Book Awardin.
Jalkapallon Suomen Cup
Kilpailun nykyinen nimi tulee Euroopan jalkapalloliiton UEFAn vuonna 2008 käynnistämästä Respect-yhdenvertaisuuskampanjasta. Naisille järjestettävä vastaava kilpailu on vuonna 1981 perustettu Naisten Suomen Cup.
Perustaminen ja alkuvuodet
Ensimmäinen Suomen Cup piti alun perin järjestää vasta vuonna 1956, jolloin myös vuosikymmenten ajan erillään ollut Suomen Palloliiton ja Työväen Urheiluliiton jalkapallotoiminta yhdistettiin. Lokakuun puolivälissä 1955 päättyneen Mestaruussarjan jälkeen kautta kuitenkin päätettiin jatkaa uudella cup-kilpailulla, koska maajoukkueen ohjelmassa oli kuukautta myöhemmin ottelu Jugoslaviaa vastaan. Nopean aikataulun vuoksi osallistumisoikeus rajattiin 30:lle Mestaruussarjassa ja Suomensarjassa pelanneelle sekä neljälle Suomensarjaan nousseelle seuralle. Kutsukirjeiden lähettämisen jälkeen cupiin ilmoittautui määräaikaan mennessä 31 joukkuetta, ja ottelut käynnistyivät jo viikon kuluttua. Ensimmäisen Suomen Cupin voitti Valkeakosken Haka, joka kukisti loppuottelussa Helsingin Palloseuran maalein 5–1.
Turks- ja Caicossaaret
Politiikka
Turks- ja Caicossaaret on Interpolin, Karibian kehityspankin ja Karibian maiden liiton jäsen. Sotilaallisesta puolustuksesta vastaa Britannia.
Alueet
Saarten aluejako on epämääräinen, eri lähteiden mukaan ne on jaettu kuuteen tai seitsemään alueeseen, ja joitakin osia ei ole käsitelty kaikissa jaoissa lainkaan. Alueita ovat ainakin Grand Turk, Provenciales, North Caicos, Middle Caicos, South Caicos, Salt Cay ja Parrot Cay. Joidenkin lähteiden mukaan West Caicos kuuluu Providencialesin ja East Caicos South Caicosin hallintoalueeseen.
Kulttuuri
thumb|120px|Melocactus intortus Turks-saarten nimi tulee paikallisesta kaktuksesta (Melocactus intortus), jonka punaiset kukat muistuttivat espanjalaisten merimiesten mielestä turkkilaisen miehen päähinettä.
Brandeisin yliopisto
Brandeisin nykyisiin tukijoihiin kuuluvia merkkihenkilöitä ovat esimerkiksi laulaja Barbra Streisand ja elokuvaohjaaja Steven Spielberg. Frendit-sarjan kirjoittajat olivat vanhoja Brandeisin opiskelijoita ja perustivat sarjan kokemuksiinsa yliopistossa.
Garanimals
Historia
Garanin perusti Seymour Lichtenstein vuonna 1972. Se oli välillä listattuna pörssiin kunnes Berkshire Hathaway osti sen 270 miljoonalla dollarilla heinäkuussa 2002. Yhtiön liikevaihto edeltävänä vuonna 2001 oli 257 miljoonaa dollaria ja myynnin aikoihin se työllisti noin 5 000 ihmistä. Yritysostoa edeltävän viiden vuoden aikana Garanin liikevoitto kasvoi 27 % ja liikevaihto 12 %. Perustaja Lichtenstein jatkoi yrityksen johdossa Berkshire Hathawayn yrityskaupan jälkeen.
Bao
Pelivälineet
Peliin tarvitaan pelilauta, jossa on 32 koloa/kuppia neljässä kahdeksan kupin rivissä. Molemmat pelaajat hallitsevat oman puolen kahta kuppiriviä. Kahdessa keskimmäisessä rivissä pelaajan oikean käden puolen neljäs kuppi on neliön muotoinen muiden ollessa pyöreitä. Kuppia kutsutaan nimellä Nyumba (Talo).
Pelin alkuasema ja Takasa-siirto
Alussa pelaajilla on laudalla vain kymmenen siementä, kuusi Nyubassaan ja kaksi seuraavissa kahdessa oikean käden puoleisessa kupissa. Loput 22 kaksi siementä pelataan peliin vuorotellen. Tätä pelivaihetta kutsutaan Namuaksi. Peli voi päättyä jo Namua-vaiheessa eturivin tyhjentyessä.
Vuorollaan pelaaja kylvää kädestään siemenen eturivin kuppiin, jossa on ennestään siemeniä. Jos vastustajan vastapäisessä kupissa ei ole siemeniä, pelaaja poimii siemenet kylvämästään kupista ja kylvää ne haluamaansa suuntaan. Kylvä jatkuu edelleen kunnes viimeinen siemen päättyy tyhjään kuppiin. Tätä kutsitaan takasa-siirroksi, siirroksi, jossa ei tapahdu ryöstöä. Kylvön suunta ei muutu siirtovuoron aikana.
Ryöstäminen
Pelaajan on ryöstettävä, jos se on mahdollista. Ryöstö tapahtuu, kun pelaaja kylvää siemenen kuppiin, jossa on ennestään siemeniä ja jonka vastapäisessä vastustajan kupissa on myös siemeniä. Ryöstetyt siemenet kylvetään ryöstäjän puoleiselle eturiville jommastakummasta päätykupista alkaen. Jos pelaaja teki ryöstön neljästä keskimmäisestä kupista, hän saa valita kummasta päädystä siemenet kylvää. Jos siirrolla oli jo ennestään suunta, hän noudattaa tässä tapauksessa sitä. Jos ryöstö tapahtuu kahdesta laitimmaisesta kupista, kylvetään siemenet laudalle sen puolen päätykupista. Eli kylvösuunta voi muuttua tämän säännön mukaan.
Vladimir Menšov
Menšov kuoli heinäkuussa 2021 moskovalaisessa sairaalassa covid-19-sairauden aiheuttamiin kompilaatioihin.
Cambridgen yliopisto
Colleget
Vaikka colleget tarjoavat opiskelijoille opintososiaalisen tuen lisäksi majoitukseen ja ruokailuun liittyvät palvelut sekä täydentävän pienryhmäopetuksen, on yliopiston tarjottava luennot, laboratoriotyöt, seminaarit ja tentit riippumatta collegesta. Vaikka opetusvastuu on jaettu collegien ja yliopiston laitosten kesken, tutkinnot myöntää aina Cambridgen yliopisto riippumatta siitä, missä collegessa opiskelija on opiskellut.
Kasvitieteellinen puutarha
Cambridgen yliopiston kasvitieteellinen puutarha Brookside-kadulla avautui yleisölle 1846. Puutarhan valmistelu oli kuitenkin aloitettu jo 1831 hankkimalla tontti. Puutarha perustettiin kasvitieteelliseksi resurssiksi opiskelijoille ja tutkijoille. Sen perusti professori John Stevens Henslow, joka tunnetaan myös Charles Darwinin opettajana.
Yliopiston kirjasto
thumb|242px|Cambridgen yliopiston kirjasto. Käytettävissä olevan todistusaineiston nojalla kirjoja alettiin koota yliopiston kirjastoksi Cambridgessa 1410-luvulla ja ensimmäinen kirjaluettelo on laadittu 1424. Nykyään kirjastossa on yli 7 miljoonaa nidettä. Cambridgen yliopiston kirjasto on yksi kuudesta kansalliskirjastosta, jolla on erioikeus saada kappale jokaisesta Yhdistyneessä kuningaskunnassa ja Irlannissa julkaistusta kirjasta.
Sherbrooke
Väestö
Vuoden 2006 väestönlaskennassa 90 prosenttia Sherbrooken asukkaista ilmoitti äidinkielekseen ranskan ja 4 prosenttia englannin. Alle 1 prosenttia asukkaista ilmoitti olevansa kaksikielisiä ja muiden kielten osuus oli 6 prosenttia. Kaupungin asukkaista 87 prosenttia on katolisia.
Radiant Historia: Perfect Chronology
Taistelut
Radiant Historia: Perfect Chronology on roolipeli (RPG), jossa taistelut ovat vuoropohjaisia. Perinteisiin roolipeleihin verrattuna Radiant Historiassa viholliset sijoittuvat 3 x 3 -ruudukkoon. Pelattavat hahmot voivat siirrellä vihollisten paikkaa erityisillä liikkeillä, kuten puskemalla, vetämällä tai työntämällä vasemmalle ja oikealle. Jos useampi vihollinen on samalla ruudulla yhtäaikaisesti, osuu pelaajan hyökkäys niihin kaikkiin. Pelaaja voi myös vaihdella hahmojen vuoroja, jolloin on mahdollista saada aikaan voimakkaita hyökkäysketjuja.
Savion rautatieasema
Historiaa
Savion asema perustettiin paikallisjunaliikenteen alkaessa Helsinki–Hämeenlinna-radalla vuonna 1886. Henkilöliikenteen ohella liikennepaikka palveli myös paikallista teollisuutta; asemalta rakennettiin sivuraide tiilitehtaalle vuonna 1910. Savio sijaitsi alun perin Tuusulan kunnan alueella, mutta vuoden 1924 alusta lähtien se tuli kuulumaan Tuusulasta erotettuun Keravan kauppalaan (vuodesta 1970 kaupunki).
Mirhavoitelu
''” Pyhän Hengen lahjan sinetti. Amen.”''
Heckler & Koch MP5
thumb|250px|MP5A2 thumb|250px|MP5 SD3 thumb|250px|MP5K PDW
Ahvenanmaa–Naantali-merikaapeli
Hankkeen tausta
Kraftnät Åland solmi sopimuksen ABB:n kanssa merikaapelin rakentamisesta 13. joulukuuta 2012. Sopimuksen arvo on 100 miljoonaa euroa. Kokonaisuudessaan Kraftnät Åland investoi hankkeeseen 125 miljoonaa euroa. Päärahoittajana on Suomen valtio, joka antoi suoraa valtionavustusta 50 miljoonaa euroa ja takasi 70 miljoonan euron lainan.
Kalasatama–Pasila-raitiotie
Kalasatama–Pasila-raitiotie eli Helsingin raitiolinja 13 on rakenteilla oleva Helsingin seudun joukkoliikenteeseen kuuluva uusi kaupunkiraitiotieyhteys. Linjan esirakentaminen alkoi vuonna 2021, ja liikennöinnin on tarkoitus alkaa elokuussa 2024. Hankkeen kokonaiskustannusarvio on 79,3 miljoonaa euroa.
Linjaus Vallilan siirtolapuutarhan pohjoispuolitse Vallilanlaakson läpi on herättänyt vastustusta, mutta raitiotien yleissuunnitelma hyväksyttiin silti valtuustossa lähes yksimielisesti vuonna 2018. Puiston halkovaa reittiä on perusteltu sillä, että muihin esitettyihin vaihtoehtoihin verrattuna sen sanotaan olevan parhaimmillaan viisi minuuttia nopeampi yhteys Pasilaan. Vaihtoehdoksi on esitetty Sturenkatua, jossa olisi raitiotielle tilaa, jos kadulta vähennettäisiin kadunvarsipysäköintiä. Liikennesuunnittelijoiden mukaan vanhassa katuverkossa on kuitenkin myöhästymisriskejä, koska risteykset ruuhkautuvat. Nopean Vallilanlaakso-yhteyden sanotaan sitovan raitiotielle kokonaisuudessaan enemmän käyttäjiä.
Matka-ajat ja pysäkit
Reitin pituus on noin 4,5 kilometriä ja matkan kokonaiskestoksi on arvioitu 15 minuuttia. Pasilan ja kauppakeskus Redin välinen matka-aika olisi kymmenen minuuttia. Linja liikennöi kymmenen minuutin välein ja ruuhka-aikoina tarvittaessa viiden minuutin välein. Linjalle rakennetaan yhdeksän uutta pysäkkiä, joiden etäisyys toisistaan on keskimäärin 525 metriä. Lisäksi linjaan kuuluu viisi jo käytössä olevaa pysäkkiä Pasilassa.
Jatkosuunnitelmat
HSL:n linjastoluonnoksen mukaan linja 13 voisi jatkua Nihdistä Merihaansiltaa pitkin Hakaniemenrantaan ja edelleen keskustaan. Linja liikennöisi Kruununhaan läpi ja Aleksanterinkatua pitkin päärautatieasemalle.
Lämminvesivaraaja
Lämminvesivaraajan hyödyt
Lämminvesi on saatavilla käyttövalmiina tarpeen mukaan. Lämminvesivaraaja mahdollistaa nopean ja jatkuvan lämpimän veden saatavuuden esimerkiksi suihkussa, tiskauksessa ja kodin muissa lämpimän veden tarpeissa.
Natzweiler-Struthof
thumb|250px|Natzweiler-Struthofin portti. Natzweiler-Struthof oli saksalainen keskitysleiri lähellä Natzwillerin kylää Ranskassa noin 50 kilometrin päässä Strasbourgista. Noin 25 000 ihmistä sai siellä surmansa vuosina 1941–44. Alueelle avattiin vuonna 2005 karkotettujen vastarintaliikkeen edustajien historiaa esittelevä keskus.
Coniston Water
1900-luvulla Coniston Waterilla tehtiin monia veneiden nopeusennätysyrityksiä. Sir Malcolm Campbell teki 19. elokuuta 1939 järvellä nopeusennätyksen 228,108 km/h veneellä Bluebird K4. Vuosien 1956 ja 1959 välillä hänen poikansa Donald Campbell teki järvellä neljä peräkkäistä nopeusennätystä veneellä Bluebird K7.
Ari Puheloinen
Yhteyksien avaaminen siviilihallintoon ja länteen
Palattuaan Moskovasta Puheloinen vietti Pääesikunnassa muutaman vuoden. Hän työskenteli pääministerien Harri Holkerin ja Esko Ahon johtaman puolustusneuvoston yleissihteerin apulaisena, mistä majuri Puheloinen pääsi näkemään sisältä päin puolustusvoimain ja siviilihallinnon yhteistyötä.
Soul Calibur III
Vastaanotto
Sivustoja jotka arvostelivat pelin:
Tauno Angervo
Tauno Pietari Angervo (25. toukokuuta 1908 Naantali – 2. tammikuuta 2001) oli suomalainen pankki- ja vakuutusalan toimija. Hän oli Postisäästöpankin toimitusjohtajana 1940–1943, Vakuutusyhtiöiden keskusliiton toimitusjohtajana 1943–1945 sekä Pohjola-yhtiöissä johtajana 1945–1949 ja toimitusjohtajana 1949–1973. Hän toimi myös Kansallis-Osake-Pankin hallintoneuvostossa 1953–1977 sekä useiden teollisuusyritysten johtoelimissä. Angervo oli koulutukseltaan lakitieteen lisensiaatti.
Mäntsälän seurakunta
Historia
Mäntsälän seurakuntaan liitettiin Hautjärvi, Kaukalampi, Levanto ja Saari Hollolan seurakunnasta 1600-luvun ensimmäisellä vuosikymmenellä. 1630-luvun loppupuolella tai viimeistään 1660-luvun puoleenväliin mennessä aiemmin Janakkalan seurakuntaan kuuluneet Nikinojan, Olkisten ja Sulkavan kylät liitettiin Mäntsälän seurakuntaan. Ohkola siirretiin Sipoon seurakunnasta Mäntsälän seurakuntaan vuonna 1698.
Kappalaiset
Mäntsälän kirkkoherraa on tehtävässään avustanut 1670-luvulta lähtien kappalainen. Mäntsälän kappalaiset ovat:
Farid Hasanov
Farid Hasanov, (s. 9. maaliskuuta 1992 Baku, Azerbaidžan) on azerbaidžanilainen laulaja, joka voitti vuonna 2013 kaikkien aikojen ensimmäisen Turkvision laulukilpailun kappaleella ”Yaşa”.
Vuoden 1896 kesäolympialaisten mitalitaulukko
Vuoden 1896 kesäolympialaisissa jaettiin nykyisen laskutavan mukaan 43 kultamitalia eri olympiakilpailujen voittajille. Kultamitaleita ei kuitenkaan vuonna 1896 jaettu, vaan olympiavoittajat palkittiin hopeamitalilla, oliivipuun oksalla ja diplomilla. Toiseksi tullut palkittiin kuparimitalilla, laakerinoksalla ja diplomilla. Kolmanneksi tulleelle ei jaettu palkintoja. Mitaleissa oli kuvattuna Ateenan Akropolis ja toisella puolella oli kuvattu Zeus, joka piti kädessään maapalloa.
Kansainvälinen olympiakomitea ei julkaise olympiakilpailuista virallisia mitalitaulukoita, joten taulukot eivät ole virallisia rankingtaulukoita. Varhaisimpien olympiakilpailujen mitalitaulukot on laadittu myöhemmin helpottamaan vertailua myöhempiin olympiakisoihin. Taulukot on laskettu nykyisen laskutavan mukaan, siten että ensimmäinen olisi ansainnut kultamitalin, toinen hopeaa ja kolmas pronssia.
Jäähalli Wareena
Halliin mahtuu 1 400 katsojaa, joista istumaan 950 ja seisomaan 450. Jäähalli on Valkeakosken Kiekko-Ahman käytössä. Jäähallin kaukalon koko on 28 m x 58 m.
Suomen Urheiluilmailuopisto
Hallinto
Suomen Urheiluilmailuopiston ensimmäinen toimitusjohtaja ja rehtori oli Jukka Salokannel, joka toimi yhtiössä vuodesta 1996 vuoteen 2006 saakka. Salokannel oli vuonna 2006 myös hallituksen jäsen. Toimitusjohtajaksi Salokanteleen jälkeen kutsuttiin Sakari Kuosmanen.
Paul Hornung
Hornung voitti yliopistopelaajana Heisman Trophyn 1956. Myöhemmin hänelle myönnettiin muun muassa Bert Bell Award (1961). Hän oli myös NFL:n arvokkain pelaaja vuonna 1961.
Lohjan satamarata
Turvalaitteet
Lohjan satamaradalla ei varsinaisesti ollut muita turvalaitteita kuin tasoristeyksiä. Tasoristeyksiä oli yhteensä neljä, ja ne sijaitsivat Lempolantiellä, Kurjenkadulla ja Karstuntiellä. Siltoja rataosalla oli kolme. Niistä yksi on Moisionkadun rautatiesilta, joka kunnostettiin puukantiseksi kevyen liikenteen sillaksi kesällä 2022.
Karstuntien tasoristeys oli toteutettu puolipuomein sekä kevyen liikenteen kokopuomein. Karstuntie oli myös sijainnut kahdella paikalla, niin kuin edellä mainittu Lempolantie. Karstuntien vanha varoituslaitos oli toteutettu ääni- ja valovaroituslaittein. Karstuntien varoituslaitos kärsi usein toimintahäiriöistä. Esimerkiksi vuonna 2012 Lohjan satamaradalla ei ollut ollut ajoa vuoteen, minkä takia Karstuntien varoituslaitoksen puomit nousivat ennen kuin juna oli ollut ylikäytävällä asti. Ruoste kiskoissa oli sekoittanut virtapiirit, minkä takia tasoristeys saattaa tehdä erilaisia virheitä toiminnassa.
Pimen I
Pimen kuoli 79-vuotiaana ja sai seuraajakseen Aleksei II:n.
Alpha Oumar Konaré
Alpha Oumar Konaré (s. 2. helmikuuta 1946) on malilainen valtiomies. Hän oli Malin ensimmäinen vapailla vaaleilla valittu presidentti 1992–2002. Vuosina 2003-2008 hän oli Afrikan unionin komission puhemies.
Hans Martin
Itsenäisenä taiteilijana Martin on saavuttanut listamenestystä Norjassa ja Ruotsissa.
Borgward P100
Vähäisestä valmistusmäärästä johtuen Suomeen tuotiin tiettävästi vain yksi Borgward P100 vuonna 1960, jonka tiedettiin olevan Espoossa vuonna 1990.
Detective Pikachu
Toisin kuin aiemmat Pokémon-videopelit, Detective Pikachu keskittyy kerronnallisempaan tarinankerrontaan joka on verrattavissa Pokémon-animaatiosarjaan.
Ed Hunter
Videopeli
Ed Hunter on Synthetic Dimensions Respectivelyn kehittämä ja EMI:n julkaisema ensimmäisen persoonan ammuntapeli. Peli julkaistiin Microsoft Windowsille heinäkuussa 1999. Peli kuuluu samannimiseen kokoelmalevyyn. Peli pohjautuu Eddie the Headiin, Iron Maidenin viralliseen maskottiin.
Lempi (täsmennyssivu)
Sanalla lempi on useita merkityksiä
Antoine Watteau
Aikuisiän teokset
Watteau huolestutti ystävänsä suhtautumalla välinpitämättömästi tulevaisuuteensa ja taloudelliseen turvallisuuteen aivan kuin aavistaen, ettei eläisi pitkään. Hän oli tosiasiassa ollut sairaalloinen ja ruumiiltaan hauras jo lapsena. Hän matkusti vuonna 1720 Lontooseen tapaamaan tohtori Richard Meadia, joka oli ajan muodikkaita lääkäreitä ja Watteaun taiteen ihailija. Lontoon kostea ja savuinen ilma kumosi tohtori Meadin terveellisen ruoan ja lääkkeiden vaikutuksen. Watteau palasi Ranskaan ja vietti viime kuukautensa suosijansa Abbé Harangerin maatilalla, jossa hän 36-vuotiaana kuoli vuonna 1721. Kuolinsyy oli ehkä tuberkuloottinen kurkunpään tulehdus. Abbé sanoi Watteaun olleen viimeisinä elinpäivinään puolitajuton ja takertuneen siveltimeensä ja maalanneen ilmaan kuvitteellisia maalauksia. thumb|La Boudeuse, [[Eremitaaši: ”Keimaillen, kuitenkin viattomasti flirttaillen taiteilijan kuvitelmien sankarit, tahattoman välinpitämätön nainen ja hänen hyvin valpas seuralaisensa, on kuvattu lempeän ivallisesti. Heidän hauraan hienostunutta maailmaansa hallitsee runollinen tunnelma, jossa on hiven kaihomielistä melankoliaa.” .]]
N. C. Wyeth
Nuoruus ja uran alku
Ystäviensä suosituksesta Wyeth matkusti vuonna 1902 Delawareen opiskellakseen Howard Pylen taidekoulussa. Pyle oli Yhdysvaltojen tunnetuimpia kuvittajia, joka oli aiemmin opettanut Drexel Institute of Artissa, mutta oli vuonna 1900 perustanut oman taidekoulun. Pyle oli innostava opettaja ja Wyeth innokas oppilas. Pyle korosti maalauksissa dramaattisia vaikutelmia ja omakohtaista kokemusta kuvattavasta aiheesta. Nämä opit Wyeth omaksui nopeasti ja hyödynsi niitä läpi uransa. Muutaman kuukauden kuluttua opintojen aloittamisesta Wyeth sai tehdäkseen Saturday Evening Postin kansikuvan.
Taidemaalari
Kuvitustensa menestyksestä huolimatta Wyeth kaipasi myös tunnustusta taidemaalarina. Vapaan maalaamisen ja kuvitusten välillä oli ristiriita. Tilaustyöt toivat perheelle elannon, mutta Wyeth pakeni tekstien asettamia rajoituksia tekemällä vapaampia maisemamaalauksia, asetelmia ja muotokuvia. Wyeth maalasi lyyrisiä maisemia impressionistisella otteella sekä voimakkaita kalastajien muotokuvia, jotka muistuttivat Yhdysvaltain paikallisten maalarien tyyliä. Taidemaalarina hän ei kuitenkaan koskaan saavuttanut etsimäänsä henkilökohtaista tyydytystä tai julkista arvostusta.
Mainokset ja käyttögrafiikka
Wyeth teki kirjankuvitusten ohella koko uransa ajan kuvia lehtimainoksiin sekä kalentereihin ja julisteisiin. Asiakkaisiin kuuluivat Cream of Wheat Company, American Tobacco Company, Aunt Jemima, Blue Buckle Overalls, Coca-Cola, General Electric, Steinway & Sons, New York Life Insurance, Morrell & Company ja Pennsylvania Railroad. Ensimmäisen ja toisen maailmansodan aikana Wyeth maalasi isänmaallisia kuvia valtiolle sekä muille toimijoille, kuten Yhdysvaltain Punaiselle Ristille.
Kuolema
N. C. Wyeth kuoli Chadds Fordissa rautatien tasoristeysonnettomuudessa junan osuessa hänen autoonsa.
Vuoden 1900 kesäolympialaisten mitalitaulukko
Vuoden 1900 kesäolympialaisissa menestynein maa oli isäntämaa Ranska. KOK ei julkaise virallisia olympiamitalitaulukoita, vaan virallisia ovat ainoastaan kilpailujen tulokset, joiden mukaan eri maiden saavuttamat mitalit on laskettu. Eri lähteiden välillä on mitalitaulukoissa poikkeamaa laskutavasta riippuen.
Harold Simpson
thumb|Harold Simpson Harold "Bullet Joe" Simpson (13. elokuuta 1893 Selkirk, Manitoba – 25. joulukuuta 1973) oli kanadalainen jääkiekkoilija. Pelipaikaltaan hän oli hyökkääjä.
Sébastien Izambard
Izambard on naimisissa australialaisen Renee Murphyn kanssa, jonka kanssa hänellä on kolme lasta; vuonna 2008 syntyneet kaksoset sekä vuonna 2011 syntynyt poika.
Paschalis II
Paavi Paschalis II (k. 21. tammikuuta 1118) oli paavina 13. elokuuta 1099 – 21. tammikuuta 1118. Hänen syntymänimensä oli Ranerius, ja hän oli syntynyt Bledassa, Forlìn lähellä. Paavi Gregorius VII teki hänestä San Clementen kardinaalipiispan.
Samana vuonna hän päätti investituurariidan Englannissa, jossa Canterburyn piispa Anselmi oli taistellut Englannin kuningas Henrik I:stä vastaan. Paavi pidätti itsellään oikeuden myöntää kuninkaalle maallisen vallan merkiksi sormuksen ja sauvan, mutta tunnusti kuninkaan oikeuden valita henkilöt kirkon virkoihin
Paavinkauden loppupuolella ongelmat Englannissa alkoivat uudelleen. Paschalis valitti, että ilman hänen suostumustaan pidettiin kirkolliskokouksia ja piispoja siirrettiin toisiin hiippakuntiin, ja uhkasi Henrik I:stä kirkonkirouksella. Kreivitär Matilda luovutti vuonna 1115 kuollessaan kaikki maansa kirkolle, jolloin keisari välittömästi vaati niitä itselleen ja pakotti Paschalin pakenemaan Roomasta. Paschalis palasi vasta vuonna 1118, kun keisari oli vetäytynyt, mutta kuoli vain parin päivän päästä 21. tammikuuta 1118.
E. G. Marshall
Marshall muistetaan parhaiten asianajaja Lawrence Prestonin roolista 1960-luvun televisiosarjassa Puolustuksella on puheenvuoro. Hän näytteli lukuisissa muissakin sarjoissa, kuten Lännen tie, Virginialainen, Murhasta tuli totta, Sodan muisto sekä Chicagon lääkärit. Hän on näytellyt myös elokuvissa, muun muassa Valamiesten ratkaisu (1957), Armottomat (1966), Viimeinen silta yli Reinin (1969), Superman 2 (1980), Creepshow – yöjuttu (1982), Joulupuu on kärvennetty (1989), Nixon (1995) ja Rajaton valta (1997).
Voikkaan lakko 1904
Syy
Voikkaan paperitehtaan työnjohtaja Schmitz oli käyttäytynyt epäkunnioittavasti tehtaan naistyöntekijöitä kohtaan, minkä vuoksi työntekijät poistivat hänet tehtaalta. Työntekijöiden mukaan salimestari Schmitz oli ahdistellut työntekijöitä sekä kuvaillut heille, mitä vastustelusta seuraa. Työntekijöiden mukaan Schmitz oli ollut pahimmillaan huhtikuun ja kesäkuun välillä, ja hänen toiminnastaan valitti 20 naistyöntekijää. Vaatimukseen Schmitzin erottamisesta tehtaanjohto vastasi, ettei se ole mahdollista, koska vuorineuvos Elving on matkoilla.
Hijra farsi
Tutkijoiden Muhammad Safeer Awanin ja Muhammad Sheerazin, jotka ovat tutkineet hijra farsia Pakistanissa, mukaan hijra farsi tulisi määritellä omaksi kielekseen.
Maamoottori
Maamoottoriperinne
Hollolan Miekkiössä on vuosittain järjestetty kesällä viikonloppuna maamoottori- ja konepäivät, joilla esitellään maamoottoreita 1920-luvulta aina 1940-luvulle, samoin kuin koneita, joita niiden avulla on käytetty. Suomen maatalousmuseo Sarka on saanut kokoelmiinsa 13 maamoottoria.
Jake Tsakalidis
Jake Tsakalidis (s. 10. kesäkuuta 1979 Rustavi, Georgia) on georgialainen koripalloilija, joka ei pelaa tällä hetkellä missään seurassa.
Mario Kart: Double Dash!!
Peli sisältää sekä yksin- että moninpelin. LAN-pelimoodin ansiosta 16 pelaajaa voi pelata samanaikaisesti. Yhdellä konsolilla kuitenkin suurin pelaajien samanaikainen määrä on korkeintaan neljä pelaajaa.
Uudet piirteet
Merkittävin ero on, että nyt kullakin ajoneuvolla ajaa kaksi hahmoa kerralla - yksi ohjaa, toisen ollessa ajoneuvon perällä käyttämässä esineitä. Yksinpelissä pelaajaa ohjaa molempia hahmoja, mutta kaksinpelissä on mahdollisuus siihen, että pelaajat kontrolloivat molempia ajoneuvossa olevia hahmoja, toisen ohjatessa ja toisen käyttäessä esineitä. Pelaajat voivat myös halutessaan vaihtaa paikkojaan.
Kolmanneksi, Double Dash!!:n Grand Prix-moodissa pelaaja siirtyy seuraavalle radalle huolimatta pelaajaan sijasta maaliintulohetkellä. Aiemmissa sarjan peleissä pelaajan täytyi saavuttaa vähintään neljäs sija päästäkseen seuraavalle radalle.
Tumma kristalli
Tumma kristalli (Dark Crystal) on Frank Ozin ja Jim Hensonin ohjaama elokuva vuodelta 1982. Se on fantasiamaailmaan sijoittuva sankaritarina, jossa on käytetty monia erilaisia nukketeatterin tekniikoita. Ohjaajat Frank Oz ja Jim Henson sekä osa ääninäyttelijöistä olivat työskennelleet aiemmin Muppetien parissa, kun taas tuottaja Gary Kurtzilla oli kokemusta Tähtien sota -elokuvista.
Charpentier
Vuonna 1773 Claes Robert Charpentierin kuoltua aatelisarvo siirtyi naislinjan kautta sisarenpoikien L'Eclair -suvulle.
HMS Resolute (1850)
Kanadan toiseksi pohjoisin kylä, Resolute, on nimetty HMS Resoluten mukaan.
Lujitemuovi
Kuitu voi olla pitkinä yksittäisinä kuituina, mattoina tai katkottuna kuituna. Viimeksi mainitussa tapauksessa rakenne ei ole niin luja kuin jatkuvan kuidun tapauksessa. (Alumiiniseoksia on lujitettu lentokoneteollisuuden käyttöön etenkin titaanikuiduilla, mutta kyseessä on tällöin metalli-metalli-komposiittimateriaali.)
Kuidun suuntauksella voidaan rakenteen lujuus räätälöidä. Tämä vaatii homogeenisia materiaaleja suuremman suunnittelupanoksen.
Tuotanto Suomessa
Lujitemuoveja tutkii ainakin Aalto-yliopiston kevytrakennetekniikan laboratorio ja Tampereen teknillinen yliopisto.
Lehtokorte
Lehtokorte (Equisetum pratense) on lehtomaisissa metsissä kasvava pohjoisen pallonpuoliskon yhtäläisitiöinen sanikkainen.
Ulkonäkö ja koko
thumb|left|Lehtokortteen haarova kesäverso. thumb|left|Lehtokorte kuvattuna Otto Wilhelm Thomén teoksessa Flora von Deutschland, Österreich und der Schweiz (1885).
Levinneisyys
Euroopassa lehtokortetta tavataan Saksasta ja Alppien alueelta itään. Eteläisimmät kasvupaikat ovat Karpaateilla, pohjoisessa lajia tavataan kaikkialla aivan arktisimpia alueita lukuun ottamatta. Lehtokortetta kasvaa myös Skotlannissa ja Islannissa. Lajin levinneisyysalue jatkuu Euroopasta samoilla leveysasteilla läpi Siperian ja edelleen Pohjois-Amerikkaan Alaskaan, Kanadaan ja Yhdysvaltojen pohjoisosiin. Suomessa lehtokortetta kasvaa yleisenä lähes koko maassa. Runsaimmillaan laji on Etelä-Suomessa ja Lapissa.
Mummonkaatajat
Mummonkaatajat (National Lampoon's Gold Diggers) on vuonna 2004 valmistunut yhdysvaltalainen komediaelokuva. Elokuvan ohjasi Gary Preisler ja pääosassa näyttelivät Will Friedle ja Chris Owen.
Ainemäärä
pienoiskuva|[[Amedeo Avogadro tutki kemiallisia reaktioita ja hänen mukaansa on nimetty Avogadron luku.]] Ainemäärä (tunnus n) on fysiikassa ja kemiassa käytettävä perussuure, joka ilmaisee tarkasteltavan kohteen hiukkasten lukumäärää. Monissa hiukkasia operoivissa sovelluksissa, eli kemiassa atomeja ja molekyylejä sisältävät sovellukset, on tärkeä tietää hiukkasten lukumäärät. Yksittäisen molekyylin paino on kuitenkin niin pieni, ettei sitä pystytä punnitsemaan. Siksi ainetta mitataan suuremmissa yksiköissä, joissa on runsaasti hiukkasia. Ainemäärän SI-yksikössä moolissa on 6,022 140 76·1023 kappaletta (Avogadron vakio) aineen hiukkasia; siten 1 mol hiili-12:ta on noin 12 g. Näin suuri määrä ainetta painaa jo grammoja, joita voidaan tarkoilla vaa'oilla punnita.
Massaan perustuen
Määritelmän mukaan näytteen hiukkasmäärän (N) ja Avogadron vakion (NA) avulla voidaan lausua ainemäärä Kun ainemäärä lausutaan näytteen massan (m) ja moolimassan (M) avulla voidaan laskea tietyn massaisen näytteen sisältämien hiukkasten lukumäärä N
Ideaalikaasulakiin perustuen
Jo varhain oli havaittu, että samaa ainemäärää sisältävät kaasut vaativat samassa lämpötilassa saman tilavuuden samassa paineessa (Avogadron laki). Tämä johtuu siitä, että kaasussa ainehiukkaset ovat kaukana toisistaan niin, etteivät hiukkasten oma koko, sähkövaraus ja massa vaikuta kaasun ulkoisiin suureisiin merkittävästi. Siksi tietty ainemäärä kaasua vie samoissa olosuhteissa saman tilavuuden. NTP-olosuhteissa tämä yleinen kaasun moolitilavuus on noin 22,4141 dm3 moolia kohti.
Ideaalikaasun ainemäärä on yleisesti missä p on paine pascaleina, V on kaasun tilavuus kuutiometreinä, R on moolinen kaasuvakio ja T on kaasun lämpötila kelvineinä. Kaasuilla ainemäärien suhteet vastaavat suunnilleen tilavuuksien suhteita. Näin ollen esimerkiksi 2 litraa vetyä ja 1 litra happea palavat 2 litraksi vesihöyryä:
Motoko Kumai
Ura
Kumai valmistui Yamazakin Fujimi lukiosta, jossa hänen isänsä oli englannin kielen opettajana. Ääninäyttelijä hän on toiminut monella saralla kuten radiojuontajana, kertojana sekä videopelien ja animehahmojen ääninä.
Haleakalān kansallispuisto
Haleakalān kansallispuisto on Yhdysvaltojen Havaijin osavaltion Maui-saarella sijaitseva kansallispuisto. Haleakalā oli vuodesta 1916 alkaen osa Havaijin kansallispuistoa. Vuonna 1961 Havaijin kansallispuisto jaettiin kahdeksi eri kansallispuistoksi, Haleakalāksi ja Hawaii Volcanoesin kansallispuistoksi. Haleakala peittää 118 km² laajuisen alueen, ja sitä hallinnoi maan muiden kansallispuistojen tapaan National Park Service.
Kipahulu on toinen puiston osista, ja se sijaitsee Kipahulu-laaksossa. Alue on kuuluisa lukuisista vesialtaistaan, joissa viihtyy paitsi turisteja myös harvinaisia kalalajeja. Kipahulu sijaitsee vulkaanisella alueella, ja alueen kasvillisuus onkin joutunut sopeutumaan sen omituisiinkin olosuhteisiin. thumb|left|Kipahulu-rannikko
Themistoklís Sofoúlis
Sodanjälkeisen ajan puoluejohtaja ja pääministeri
Joulukuun lopussa 1944 Britannian silloisen pääministerin Winston Churchillin johdolla ratkaistiin Kreikan poliittinen kriisi. Kuninkaan paluu ei ollut vielä ajankohtainen, jonka vuoksi valtionhoitajaksi valittiin arkkipiispa Damaskinós ja pääministeriksi entinen liberaalisuuntautunut kenraali Nikólaos Plastíras. Lyhytikäisten hallitusten jälkeen marraskuussa 1945 arkkipiispa Damaskinós nimitti Sofoúliksen 21 vuoden jälkeen edellisestä hallituksesta pääministeriksi, jonka tehtäväksi tuli johtaa Kreikka ensimmäisiin sodanjälkeisiin parlamenttivaaleihin maaliskuun lopussa 1946. Tilanne oli hyvin hankala, koska pikainen vaalien järjestäminen johti vasemmiston poisjättäytymiseen vaaleista. Sofoúlis itse totesi:
David Miller (laulaja)
David Miller on ollut vuodesta 2003 lähtien osa Il Divo -kvartettia, joka on ollut maailmanlaajuinen menestys. Ennen Il Divoa David Miller loi monipuolisen uran oopperalaulajana niin Euroopassa kuin Yhdysvalloissa. Vuonna 1998 hän esiintyi yhdessä muiden oopperalaulajien kanssa Yhdysvaltain silloiselle presidentille Bill Clintonille Valkoisessa talossa. Vuonna 1999 hän esiintyi Savonlinnan oopperajuhlilla. Oopperan lisäksi hän loi uraa myös musikaaleissa, vuonna 2000 hän sai hyvät arvostelut Tonyn roolista musikaalissa West Side Story. Äänialaltaan hän on tenori. Vuonna 2009 hän meni naimisiin yhdysvaltalaisen laulajan Sarah Joy Kabanuckin kanssa.
Rami Alanko
Seuraura
Alanko siirtyi kaudeksi 2005–2006 Elitserien-joukkue Färjestads BK:hon, jossa hän voitti Ruotsin-mestaruuden keväällä 2006. Kesken toisen Färjestad-kautensa 2006–2007, joulukuussa 2006 Alanko siirtyi Saksan DEL-liigan Frankfurt Lionsiin. Kaudeksi 2007–2008 hän palasi kaksivuotisella sopimuksella Bluesiin ja joukkueen kapteeniksi. Vuoden 2007 lopulla Alanko joutui noin kuukaudeksi sivuun käsivamman takia ja pelasi tämän takia vain 45 runkosarjaottelua, mutta hän onnistui tekemään kuitenkin SM-liigan yhden kauden piste-ennätyksensä tehoilla 3+11=14. Alanko voitti SM-hopeaa keväällä 2008.
CMOS-kenno
CMOS-kennossa sen sijaan jokaisessa pikselissä itsessään tehdään muunnos varauksesta jännitteeksi sekä signaalin vahvistus, jolloin varausta ei tarvitse siirtää kennopiirillä mihinkään, mistä johtuen CMOS-kennoilla päästään yleensä pienempään virrankulutukseen kuin CCD-kennoilla. Lisäksi mm. AD-muunnos tehdään CMOS-kennoilla yleensä itse kennopiirillä, jolloin CMOS-kennon kanssa tarvitaan kameraan vähemmän muita piirejä.
William Quan Judge
Judge kirjoitti teosofisia artikkeleita useisiin teosofisiin lehtiin sekä johdantonumeron The Ocean of Theosophy -lehteen 1893. Hänestä tuli Teosofisen Seuran Amerikan osaston pääsihteeri 1884, Abner Doubledayn toimiessa pääjohtajana.
Itämeren parlamentaarikkokonferenssi
Itämeren parlamentaarikkokonferenssin puheenjohtajuus kiertää ja päättyy vuosittain järjestettävässä Itämeri-konferenssissa, joka on konferenssin korkein päättävä elin. Itämeri-konferenssi laatii alueen hallituksille elimen loppuasiakirjan, Itämeren parlamentaarikkokonferenssin päätöslauselman.
Liukuvoide
Liukuvoiteita on myös eri makuisia, lämmittäviä, viilentäviä, värillisiä ja erityisesti anaaliyhdyntään tarkoitettuja.
Eetu Muinonen
Kaudella 2011 hän siirtyi Veikkausliigaan nousseen RoPS:n riveihin. RoPS ei kyennyt säilyttämään paikkaa Veikkausliigassa, joten Muinonen pelasi RoPS:n riveissä Ykköstä kaudella 2012 ja oli nostamassa seuraa takaisin Veikkausliigaan. Muinonen siirtyi kuitenkin Veikkausliigasta Ykköseen juuri pudonneen valkeakoskelaisen FC Hakan riveihin kaudella 2013. Hän pelasikin vielä seuraavankin Ykkösen kauden Hakassa. Kaudeksi 2015 Muinonen siirtyi Norjaan seuranaan Fram Larvik kolmanneksi korkeimmalla sarjatasolla.
Maisemasuunnittelu
Maiseman suunnitteluun vaikuttavat Ympäristöhallinto ja kaavoituskäytäntö. Sen tulisi ottaa huomioon myös maiseman suojelu ja esteettiset näkökohdat eli ihmisen elinympäristön kauneusarvot. Toiminnallisuuttakaan ei silti voida unohtaa suunnittelussa. Näkökulmana voi olla myös vaikkapa melun ja saasteiden vähentäminen. Monesti maisemasuunnittelua pidetään vain yhtenä osana maankäytön suunnitteluna, mutta toisaalta se pitäisi tehdä ennen muuta suunnittelua ja olla juuri se, mihin muu suunnittelu perustuu.
Maisemansuojelun kannalta katsottuna maiseman suunnittelussa rakennetuilla alueilla usein ympäröivä maisema antaa vihjeitä siitä, minkälaiseksi maaston muodot ja kasvillisuus olisi palautettava tai kehitettävä. Periaatteessa pitäisi saada luonnon vahingoittuminen pysymään mahdollisimman pienenä. Rakennustoiminnan vuoksi täydellisesti muuttuneilla alueilla voidaan maiseman suunnittelussa lähteä aivan omille linjoille. Tästä ovat esimerkkinä kanavat ja niiden varsiin tehdyt istutukset. Toisaalta tehtävänä on siis suojella arvokkaita luonnon- ja kulttuurialueita muulta maankäytöltä ja toisaalta osoittaa erilaisille maankäyttömuodoille niille maisemallisesti parhaiten soveltuvia paikkoja.
Maiseman suunnittelun ja hoidon keskeiset alat
Maiseman suojelun näkökannalta niin kuin muussakin luonnon- ja ympäristönsuojelutoiminnassa on maisemaa muokatessa virheiden korjaaminen jälkikäteen työlästä. Kun maisemalliset näkökohdat otetaan jo suunnitteluvaiheessa huomioon, taataan maiseman kauneudellisten arvojen säilyminen.
Marina Raskova
Marina Mihailovna Raskova (os. Malinina, 28. maaliskuuta 1912 – 4. tammikuuta 1943) oli Neuvostoliiton ensimmäinen naissuunnistaja, kuuluisa lentäjä, sekä yksi ensimmäisistä virallisista Neuvostoliiton sankareista. Hän oli monien ennätysten ja ennätyksiä rikkovien lentojen suunnistaja, kolmen naisista koostuvan pommilaivueen perustaja sekä 587. pommilaivueen komentaja.
Nuoruus ja aikuisuus
Tunnetuin Raskovan lentoennätyksistä oli Rodinan (venäjäksi ”isänmaa”) lento, joka tapahtui ANT-37:lla, muunnetulla pitkän kantaman DB-2-pommikoneella, 24.–25. syyskuuta vuonna 1938. Lennolla Raskova oli suunnistaja miehistössä, johon kuuluivat myös Polina Osipenko ja Valentina Grizodubova. Heidän tavoitteenaan oli lentää Moskovasta itään Komsomolskiin, ja luoda naisten suoran matkan lentoennätys. Kokonaisuudessaan 6 450 kilometrin lento (linnuntietä 5 947 km) kesti lopulta lähes 26 ja puoli tuntia. Ennätyksellisen lennon suorittamisen jälkeen heidän oli määrä laskeutua Komsomolskin lentokentälle, mutta polttoaineen loppuessa ja huonon näkyvyyden vuoksi he joutuivat tekemään pakkolaskun. Raskova määrättiin hyppäämään laskuvarjolla alas ennen kuin he laskeutuivat (koska suunnistajan hytti oli lentokoneen nokassa ja pakkolasku oli siksi tälle hengenvaarallinen). Hän oli unohtanut ottaa mukaan hätäpakkauksensa, ja ennen lentokoneen luokse löytämistä Raskova joutui selviytymään metsässä 10 päivää ilman vettä, mukanaan vain kaksi suklaapatukkaa. Pelastushenkilöstö löysi koneen kahdeksan päivää laskeutumisen jälkeen, ja 2. marraskuuta 1938 Raskova palkittiin yhdessä Osipenkon ja Grizodubovan kanssa Neuvostoliiton sankareina. He olivat sekä ensimmäiset naiset jotka saivat kunniamaininnan, että myös ainoat jotka saivat sen ennen toista maailmansotaa.
Chickamaugan taistelu
Toinen päivä
Longstreetin hyökkäys Konfederaation vasemmalla siivellä meni paremmin. Longstreetin hyökkäys myöhästyi kahdella tunnilla ja alkoi vasta kello 11. Hän ryhmitti jalkaväkensä tiukaksi kolonnaksi, jotta Unionin tykistöllä olisi pienempi maali. Jos hän olisi hyökännyt yhtä aikaa Polkin kanssa hän olisi kohdannut vahvan, hyvinjärjestetyn Unionin puolustuslinjan. Kello 11 mennessä yksi Unionin oikean siiven divisioonista oli jättänyt taistelulinjan väärinymmärretyn käskyn vuoksi, ja linjassa oli ammottava aukko. Longstreetin kolonna tunkeutui aukosta Rosecransin puolustuslinjaan, ja Unionin oikea siipi murtui. Pian Unionin keskustakin hajosi ja tiet täyttyivät paniikissa Chattanoogaa kohti pakenevista joukoista. Myös Rosecrans pakeni.
Holger Fransman
Ulkomailla
Opintojen päätyttyä Fransman totesi, ettei Suomessa ollut mahdollista saada enempää oppia, joten sitä oli ryhdyttävä hakemaan ulkomailta. Hän oli kuunnellut eurooppalaisia radioasemia ja huomannut itävaltalaisen Karl Stieglerin soiton. Kesällä 1931 hän pääsi Wieniin Stieglerin oppilaaksi (yhdeksi viimeisistä, sillä Stiegler kuoli 1932) ja omaksui opiskeluaikanaan wieniläisen käyrätorvensoiton perusteet, joihin kuului keskeisenä cantilene-tyyli – mahdollisimman kirkas ja puhdas soittoääni. Myöhemminkin Fransman piti soittimen kaunista ääntä tärkeimpänä päämääränä ja korosti sitä myös omille oppilailleen.
Muu toiminta
Fransman osallistui myös muusikkojen järjestötoimintaan ja oli muun muassa Suomen Puhallinsoittajien Keskusliiton puheenjohtajana. Hän sai director musices -arvonimen 1959 ja professorin arvonimen 1969. Fransmanille myönnettiin Pro Finlandia -mitali vuonna 1982.
Fransman on haudattu Suomen Kaartin hautausmaalle Hietaniemeen. Näyttelijä Stig Fransman oli hänen poikansa.
Ojitettu suo
Ojitettu suo on suo, jota pyritään ojittamalla kuivattamaan ja muuttamaan metsäksi tai pelloksi. Ojituksen jälkeen suon vesitalous ja samalla kasvupaikkaolosuhteet alkavat muuttua, minkä vuoksi suo alkaa olla ojikkoa, sen jälkeen muuttumaa. Suomi on yksi maailman soisimmista maista: pinta-alasta noin kolmannes on suota, josta taas runsas puolet on ojitettu metsätalouskäyttöön. Suon metsäksi muuttaminen on aiheuttanut sen, että turpeeseen sitoutunut hiilivarasto on alkanut vuotaa ilmakehän kasvihuonekaasuina.
Pietarsaaren keskuskenttä
Ennätykset
Katsojaennätys 5 611 on Veikkausliigan kauden 2007 Pohjanmaan paikallisottelusta FF Jaro–VPS. Entinen ennätys ylittyi 21. heinäkuuta pelatussa ottelussa lähes 1 300 katsojalla.
Pietari Suuri
Suku ja nuoruus
Pietari syntyi Moskovassa Aleksei I Mihailovitšin ja tämän toisen vaimon Natalja Naryškinan esikoisena. Ensimmäisestä liitosta puolalaisyntyisen pajarintyttären Maria Miloslavskajan kanssa Alekseilla oli viisi poikaa ja kahdeksan tytärtä, joista viisi kuoli jo lapsina. Pietarin syntyessä elossa oli enää vain kaksi pojista: Iivana ja Fjodor. Aleksei I:n kuoltua vuonna 1676 hänen vanhimmasta elossa olleesta pojastaan tuli hallitsija Fjodor III.
Pietari vietti nuoruutensa elämällä vapaata elämää Preobraženskojen kylässä Moskovan lähellä äitinsä kanssa, jonne hänelle oli rakennettu palatsi. Hän pääsi tutustumaan ulkomaalaisiin lähistöllä sijaitsevan saksalaissiirtokunnan eli nemetskaja slobodan ansioista. Häntä kiinnostivat rajut ulkoleikit, sotilasmanööverit, puusepän työt, puuliitosten tekeminen, sepäntyöt sekä painamistyö.
Suuri Pohjan sota
Turkin-vastaisen liittokunnan epäonnistuttua Pietari kokosi Ruotsin vastaisen liittokunnan, jossa Venäjän ohella olivat Puola-Liettua ja Tanska. Suuri Pohjan sota (1700–1721) alkoi Venäjän kannalta onnettomasti. Narvan taistelussa 20. marraskuuta 1700 ruotsalaiset löivät venäläiset joukot. Tämän jälkeen ruotsalaiset siirtyivät Puolan alueelle, jolloin Pietari sai aikaa uuden armeijan varustamiseen. 27. kesäkuuta 1709 Pultavan taistelussa venäläiset voittivat Kaarle XII:n ja tuhosivat hänen armeijansa. Ruotsin kuningas pakeni kuitenkin Osmanien valtakuntaan ja sai taivuteltua sulttaani Ahmed III:n julistamaan sodan Venäjälle. Venäjän–Turkin sodassa suurvisiiri Baltacı Mehmet paššan johtama armeija päihitti Pietari Suuren pienemmän armeijan Prutin taistelussa ja Pietari antautui kesken taistelun 23. heinäkuuta. Seuranneessa rauhansopimuksessa osmanit kuitenkin sallivat Pietarin pitää henkensä, vapautensa ja valtaistuimensa.
Venäläiset valloittivat Viron vuonna 1710 ja miehittivät Suomen aluetta vuosina 1714–1721 niin kutsutun isonvihan aikana. Sota päättyi Uudenkaupungin rauhaan vuonna 1721, jossa Venäjä sai Inkerin, osia Karjalasta sekä Ruotsin alueet Baltiassa. Käytännössä sota nosti Venäjän Pohjois-Euroopan johtavaksi suurvallaksi Ruotsin tilalle. vasen|pienoiskuva|Tsaari Pietari I tarkastelee oikealla olevasta veneestä fregatti "Pieter en Paulia", jota hän oli mukana rakentamassa Amsterdamissa vuonna 1698.
Charkula
Charkula on näyttävä intialainen kansantanssi Brajn alueelta, Uttar Pradeshin osavaltiosta. Tanssia tanssitaan Radhan, eli Krishnan puolison syntymäpäivänä, joka on kolme päivää Holi-juhlapäivän jälkeen. Tanssin esittävät hunnutetut naiset jotka kantavat päänsä päällä suurta monikerroksista puista ympyräisen pyramidin muotoista kynttelikköä eli charkulaa. Jokaisessa charkulassa palaa 108 öljylamppua.
Pietari Suuri
Kuolema ja perintö
Pjotr Aleksejevitš Romanov, keisari Pietari I kuoli 52-vuotiaana 8. helmikuuta (J: 28. tammikuuta) 1725 Talvipalatsissa Pietarissa. Hän ei ehtinyt nimetä perijäänsä ennen kuolemaansa. Kuolinsyy oli virtsaump i, jota oli yritetty helpottaa katetroinnilla, mikä oli aiheuttanut infektion ja kuumeen. Ruumiinavauksessa paljastui virtsarakon kuolio. Hänet on haudattu Pietari-Paavalin linnoituksen katedraaliin.
Kiihtyvä kasautuminen
missä
Suurimman kappaleen koko oli noin 0,01 Maan massaa. Alussa syntyi kasaavissa törmäyksissä sattumalta muutamia muita suurempia kappaleita. Kiihtyvä kasvu johtui siitä, että suurempiin planetesimaaleihin tapahtui niiden suuremman vetovoiman takia enemmän kasaavia törmäyksiä, ja suuremmat planetesimaalit lakaisivat oman painovoimavaikutusalueensa puhtaaksi.
Nihal Atsız
Oikeudelliset syytteet
Vuonna 1973 Atsız sai viidentoista kuukauden vankilatuomion kurdilaisten separatistien vastaisista kirjoituksista. Hän kirjoitti, että "kurdien pitäisi lähteä Turkista (jos he päättävät pitää kurdimyönteisen propagandansa) ja oppia armenialaisilta, mitä tapahtuu ihmisille, jotka haastavat Turkin valtion". Monet, mukaan lukien pormestarit, toimittajat, kirjailijat, yliopisto-opettajat ja oppilaat, pyysivät presidentti Fahri Korutürkia vapauttamaan Atsız vankilasta. Kahden ja puolen kuukauden jälkeen hänet armahdettiin.
Lehdet
Bozkurtlar Diriliyor (1949) on edellisen jatko-osa. Se kertoo tarinan Urungusta, Kür-Şadin pojasta, ja Göktürkkien toisen imperiumin alusta. Molemmat romaanit olivat hyvin suosittuja Turkissa. İsmet Hürmüzlü teki näytelmän aiheesta, ja tietyt kirjojen kappaleet olivat kirjallisuuden tunneilla kouluissa mukana opetuksessa.
Atsızin runoja on kerätty teokseen Yolların Sonu (1946).
Ilmastopolitiikka
Kansainväliset konferenssit ja sopimukset
Ilmastopolitiikka otti merkittävän edistysaskeleen Rio de Janeirossa 1992 pidetyn YK:n ympäristö- ja kehityskonferenssin myötä. Konferenssissa solmittiin muun muassa YK:n ilmastosopimus UNFCCC. Sopimusta täydennettiin myöhemmin Kioton pöytäkirjalla, joka astui voimaan 2005.
Kritiikkiä
Suomen luonnonsuojeluliiton mukaan kokouksen anti jäi epämääräiseksi. Liitto piti riskinä sitä ettei kaikkia teollisuusmaita vaadittu sitoutumaan yksiselitteisiin supistusmääriin. Muilta osin lopputulos oli liiton mukaan tyydyttävä. WWF:n mukaan sitovien tavoitteiden puuttuessa sopimus on liian hidas tie päästövähennyksiin. Suomen ympäristöministeri Kimmo Tiilikainen oli tyytyväinen kokouksen tuloksiin ja piti sopimusta historiallisena.
Maria Kalaniemi
Maria Helena Kalaniemi (s. 27. toukokuuta 1964 Helsinki) on suomalainen harmonikansoittaja ja säveltäjä. Vuosina 2005-2010 hän toimi taiteen keskustoimikunnan nimittämänä taiteilijaprofessorina. Kalaniemen pääsoitin on harmonikka. Kansalliseen kuuluisuuteen hän nousi 1983 ensimmäisen Kultainen harmonikka -kilvan voiton kautta. Harmonikan lisäksi hän soittaa myös viulua ja kanteletta. Hän toimii JuuriJuhla-kansanmusiikkifestivaalin taiteellisena johtajana.
Yhtyeet
Kalaniemi on esiintynyt lukuisissa eri yhtyeissä ja kokoonpanoissa:
Pekka Kuvaja
Kuvaja hiihti 1951 Holmenkollenilla 50 kilometrillä viidenneksi. Hän voitti samana vuonna Puijon 50 kilometrin hiihtokilpailun.
Vilppulan Tähti
Harrastajat
Tähden lentopalloilu on painottunut enemmän tyttöjen kuin poikien puolelle, mutta mukaan on saatu hyvin myös poikajoukkueita. Kaudella 2009–2010 Tähdessä pelaa naisten edustusjoukkue sekä 9 tyttö- ja 7 poikajoukkuetta. Naisten edustusjoukkue pelaa edelleen naisten 1-sarjaa.
Blandina
Pyhä Blandina oli kristitty marttyyri, joka surmattiin Lyonissa Marcus Aureliuksen vainoissa vuonna 177. Pyhimystä muistetaan katolisessa kirkossa, ortodoksisessa kirkossa, idän katolisissa kirkoissa ja anglikaanisessa kirkossa. Hänen muistopäivänsä on 2. kesäkuuta.
Leikkaus (matematiikka)
thumb|Joukkojen A ja B leikkaus Leikkaus on joukko-opin käsite. Joukkojen A ja B leikkaus sisältää kaikki ne alkiot, jotka kuuluvat sekä joukkoon A että joukkoon B. Joukkojen A ja B leikkausta merkitään A ∩ B.
The Hunter: Call of the Wild
The Hunter: Call of the Wild (tyyliteltynä theHunter: Call of the Wild) on Expansive Worldsin kehittämä ensimmäisen persoonan metsästysaiheinen ammuntapeli, joka julkaistiin 16. helmikuuta vuonna 2017. Peli on maksullinen, jonka lisäksi siihen voi ostaa monia erilaisia lisäosia. Peli on saatavilla PlayStation 4, Xbox One, Android, Microsoft Windows ja Xbox Cloud Gaming järjestelmille.
Tarinatila
Tarinatila on pelimuoto, jossa pelaaja suorittaa valmiiksi annettuja tehtäviä. Tehtävien suorittamisesta saa kokemuspisteitä ja rahaa. Tarinatilan tehtävät tutustuttavat pelaajan laajasti eri reserveihin. Tarinatilaa ei kuitenkaan ole pakko pelata, vaan pelaaja voi ainoastaan metsästää eläimiä tai tutustua reserviin ilman tarinatilaa.
Hannu Rönkkönen
Ura ja teoksia
Teos Isä (1987) kuvaa taiteilijan isää, Matti Rönkköstä, vähän ennen tämän kuolemaa. Yhteiskuntakriittistä Casimirin teurastamo -teosta on kuvattu jopa legendaariseksi. Rönkkösen muita teoksia ovat muun muassa Omenapuu (1987), Botswana (1989), Muisto Afrikasta (1995), Pellonpää (1996), Dostojevski (1996), Manner (1997), Beckett (1998), Saarikoski ja Minotaurus (1997) ja Kafka (2000). Eräs Rönkkösen viimeisistä teoksista, Yrjö (2002), kuvaa taiteilijan ystävää, pukkilalaista pitäjäneuvos Yrjö Siltalaa.
Kosmonautti
Kosmonauttien ja astronauttien koulutus oli 1950-luvun jälkipuolella ja 1960-luvun alussa erittäin pitkä prosessi. Se kesti vuosia, ja avaruuslentäjät oppivat aluksestaan likimain kaiken. Neuvostoliiton ja Yhdysvaltain avaruuslentäjien tehtäviin ei juuri kuulunut avaruusaluksensa ohjaaminen. Kummassakin maassa avaruuslentäjien koulutusta lyhennettiin 1970-luvulta alkaen merkittävästi. Venäläiset ovat edelleen kouluttaneet kosmonauttioppilaitaan noin vuoden ajan. Ulkomaalaisille koulutusta on usein pidentänyt venäjän kielen opiskelu.
Avaruusturistit ovat uusin kosmonauttien luokka. Venäläiset ovat 2000-luvulla myyneet järjestelmällisesti avaruuslentoja ISS-avaruusasemalle 20 miljoonalla dollarilla.
Ville Mäntymaa
Seuraura
Mäntymaa teki keväällä 2007 kaksivuotisen sopimuksen JYPin kanssa. Kaudella 2007–2008 hän teki läpimurtonsa, kun 54 ottelussa syntyi tehot 8+23=31. Mäntymaa oli JYPin tehokkain puolustaja ja SM-liigan puolustajien pistepörssin kahdeksas. Kaudella 2008–2009 hän oli SM-liigan eniten peliaikaa saanut pelaaja pelattuaan keskimäärin 25.59 minuuttia ottelua kohden. Mäntymaa oli myös tehoilla 7+17=24 jälleen JYPin tehokkain puolustaja ja sijoittui puolustajien pistepörssissä kahdeksanneksi HPK:n Jukka Laamasen ja Ässien Ville Uusitalon kanssa. Hän sai peliaikaa keskimäärin 25.59 minuuttia ottelua kohden. Mäntymaa voitti Suomenmestaruuden keväällä 2009.